A NETFLIX BEMUTATJA
2011. DAMASZKUSZ KÜLVÁROSA, SZÍRIA
- Vesztettél. - Csaltál.
Nem.
Amúgy ez nem vacsora, hanem a meglepetés szülinapi bulid.
- Utállak. - Ne rontsd el az örömüket!
Meglepetés!
Miért nem vagy meglepődve?
Úgy látom, tudtál a buliról, kicsim.
Dehogy. Honnan tudtam volna?
Boldog szülinapot, drágám!
Köszi, anyu!
Most menj a szobádba, és öltözz át!
Jól van, együnk! Vegyetek bátran!
Kezdődik a szíriai forradalom.
Az emberek az utcára vonulnak,
és követelik Bassár el-Aszad lemondását Damaszkuszban.
A szunniták és az alaviták együtt…
Sara, mit csinálsz? Táncolj velünk!
- Egy perc. - Mit nézel?
Egy csapat szír nő kiabál…
Megmondtam, hogy ne nézz ilyeneket!
Ez a valóság. Ez volt Tunéziában, Egyiptomban és Líbiában is.
Szíriában nem fog ilyesmi történni.
A tömeg egyre dühösebb…
Yalla, kicsim!
- Unalmas a buli. Hagyjál! - Gyere, a húgod kedvéért!
Bácsikám, gyerünk!
Mondjátok, hogy „csíz”!
Csíz!
Hálás vagyok Allahnak, hogy három olyan lánnyal áldott meg,
akik erősebbek, mint ezer fiú.
De ne felejtsük el, milyen szerencsések ezek a lányok, hogy én vagyok az apjuk,
és az edzőjük.
Na, már megint kezdi.
Két héttel ezelőtt, a nemzeti bajnokság selejtezőjén
Yusra javított az egyéni csúcsán 100 méteres pillangóban.
Gratulálunk, Yusra!
De Sara is ügyes volt.
Igen, Sara makacs és vezetőtípus, mint én.
De Yusrának van önfegyelme, erős és kitartó.
Ő az én reménységem.
- És én? - Te, Shahed, apuci tündére vagy,
az én kis harcosom.
Kedves vendégeink, én leszek az első apa a történelemben,
akinek mindhárom lánya úszott az olimpián.
2015. NÉGY ÉVVEL KÉSŐBB
- Az ott nem az unokatestvéred? - Nizar!
Nizar!
- Hogy vagy? - Jól. Játssz nekünk egy dalt!
- Mi? - Játssz nekünk egy dalt!
- Mennyit fizetsz? - Kapsz egy felest.
Ezt nektek küldöm.
Gyerünk, Sara! Rúgd szét a seggét!
Mutasd meg, mit tudsz!
Ne csináld! Ez nem ér.
Ne már! Ez szabálytalan.
Késő van. Haza kéne mennünk.
Miért?
Hajnali hatkor edzésünk van.
Komolyan azt hiszed, van értelme edzeni?
- Igen, ha ki akarok jutni az olimpiára. - Az olimpiára?
Melyik országot képviselnéd? Nincs többé országunk.
Szíriának annyi. Nem tűnt fel?
Még korán van.
Mi az?
- Mi van? - Razan Haddad meghalt.
Egy bombázásban.
Tele van vele a Facebook.
Te jó ég…
Nemrég láttam.
Látod? Eggyel több ok, hogy hazamenjünk.
Eggyel több ok, hogy bulizzunk.
Sara, óvatosan! Mássz vissza!
Olyan idegesítő vagy! Hala, igazán segíthetnél nekem.
Razan Haddad! Sosem fogunk elfeledni.
Csá!
Helló, szépségem!
Mi újság, hölgyeim?
Gyertek, igyunk egyet! Vagy talán nem tetszem nektek?
Nem vagyunk nektek elég jók?
Utálok ezen a környéken lakni.
Hol jártatok?
Nincs már kicsit késő, lányok?
Sara, csendben!
Add ide a kulcsot!
Felébreszted apát és anyát.
Lulu!
Hogy vagy, drágám?
Ne félj!
Jó éjt, drágaságom!
Tudod te, mennyi az idő?
Van fogalmad róla, mit tenne apád, ha tudná?
Sajnálom.
Hallottál Razan Haddadról?
Hallottam.
Allah áldja meg a lelkét, és adjon erőt az édesanyjának!
Yalla, drágám! Ideje aludni. Reggel edzésetek van.
Milyen időt úsztam?
Fáradt vagy.
Milyen időt úsztam, baba?
Edző. Otthon találkozunk.
Michael Phelps a 100 méteres pillangón.
Már a hetedik aranyáért indul. Phelps az ötös sávban.
Látod? A karjával hajtja magát, nem a lábával.
Tudtad, hogy 15 évesen ment a sydney-i olimpiára?
Igen.
De itt jön Phelps.
A legfiatalabb amerikai úszó, aki kijutott az olimpiára.
És megcsinálja! Új olimpiai rekord.
Nem vagy igazi sportoló, ha nem az olimpia az álmod.
Ezúttal nem képviselsz minket a nemzeti bajnokságon.
Yusra és Arwa jobb időt úszott, mint te.
Michael Phelps tökéletes teljesítményt nyújtott itt Pekingben.
- Hala Németországba ment, Hannoverbe. - Micsoda?
- Egyedül, a családja nélkül. - Miért nem mondta el?
Családegyesítést fog kérvényezni.
Ha még nem múltál el 18, csatlakozhat hozzád a családod.
Hihetetlen, hogy nem mondta el.
Undorító vagy.
Kiposztolom.
Nem, nem akarok követőket veszíteni.
Igazoltatás.
Omar?
Dumából? Mit keresel itt?
Sara!
Mit nevetsz?
Mióta illegális a nevetés?
Személyit!
Nem akart tiszteletlen lenni.
Pofa be!
Nem voltam tiszteletlen.
Ne beszélj ennyit! Világos?
Emeld fel a kezed!
A húgával is ezt tenné?
Nem vagy a húgom.
Ez a húgod?
Állj fel!
Yalla!
Emeld fel a kezed!
Orvlövész!
Nézzetek fel!
Menjetek! Emberek vannak a buszon.
AZ ÁLMAINKAT NEM TUDJÁTOK SZÉTBOMBÁZNI
Hogy engedhetném a lányaimat egyedül Európába utazni?
Mi lett azzal, hogy erős lányokat neveltél fel?
Razan Haddad a harmadik barátom, aki meghalt a hónapban.
Tudod, hányszor haltunk meg majdnem?
Minél előbb el kell juttatnunk Yusrát Németországba, amíg 17 éves.
Az a baj, hogy nagyon veszélyes, drágám.
Bárcsak mehetnétek repülővel!
Mert az európaiak vízumokat osztogatnak a szíreknek.
Anya, egyszerű. Elmegyünk Németországba, családegyesítést kérelmezünk,
és ti jöhettek repülőn. Ennyi az egész.
Hagyjam, hogy keresztülszökjetek
Európa életveszélyes részein pár repülőjegyért?
Mindenki ezt teszi. Halának is sikerült. Azt mondta, nagyon könnyű…
Habibi, gyere ide!
- Az egész környéken elment. - Félek a sötétben.
Ne félj, kicsim!
Remélem, az autóakkumulátor kitart.
Yalla, látod? Most egyél!
Bárcsak visszamehetnénk Darayyába!
- Darayya még mindig túl veszélyes. - Egész Szíria túl veszélyes.
De neked és a húgodnak nem lenne az Európában?
De, de utána mind biztonságban lennénk.
Ha egyáltalán odaértek.
És ha odaértek, mik lesztek?
Menekültek?
Annyi lenne az úszókarriereteknek.
Ez a legjobb megoldás.
Mindig azt hiszi, hogy ő tudja a legjobban.
Nem mehettek.
Zárjuk le!
Ha én lennék az, aki 17 éves, akkor egyedül elengednél.
A drága Yusrádat nem akarod kockáztatni.
Baba, amit Sarát illeti…
Ne gondolj rá!
Koncentrálj!
A vízben egyedül vagy. Az a te harcod.
A győzelem a cél. Nem a kedvesség.
Van egy célod, és el kell érned.
Koncentrálj arra, amit irányítani tudsz!
A rajtra.
A testtartásodra.
Az elrugaszkodásra. A légzésedre.
Találd meg a sávodat, és ússz a cél felé!
Felkészülni!
Yusra!
Ketten meghaltak a focipályán.
Baba!
Nizar Németországba megy.
Nizar?
Velünk jönne, hogy megvédjen minket.
A szomszédba sem hagynám, hogy átvigyen, nemhogy Németországba.
Nizar az unokatestvérük.
- Sosem hagyná magukra őket. - Kinek az oldalán állsz?
Nem állok senkién.
Ez nem rólunk szól, hanem a lányok életéről.
Itt többé már nincs jövőjük.
Nem nyári táborba mennének. Miféle anya vagy te?
Baba, látod, mi történik. Megint rosszabbra fordult a helyzet.
Hogy jutok ki az olimpiára, ha nem tudok úszni?
Ígérem, amikor Európába érek, folytatom az edzést.
Minden úszó elmegy.
Látod? El akarok menni. Tovább akarok edzeni.
- Veletek kell mennem! - Itt hagynád anyát és Shahedet?
Mi lesz velem, ha történik vele valami?
Semmi sem fog történni. Én és Nizar ott leszünk vele. Ígérem.
Köszönöm, baba!
Kérlek! Nem derülhet ki, hogy hazudtam.
Nem megyek veletek.
Oké? Ott hideg van, és nem szeretem a hideget.
És nem beszélek németül, csak angolul. Romy ismer egy szponzort Kanadában.
Segít a papírjaimmal, hogy Torontóba mehessek.
Az ilyesmi sosem jön össze.
Kanadában hidegebb van, mint Németországban. Sok szerencsét!
Igaza van?
Nem tudom.
Kanadában tényleg hidegebb van?
- Hát persze! - Gondolj Berlinre!
A világ DJ-fővárosa, hétvégéken át tartó bulik,
underground klubok.
Berghain.
- Ismered a Berghaint? - Persze.
DJ Niznek európai fellépések kellenek.
Többen fogják hallgatni a zenédet.
Hagynád, hogy a kedvenc unokatesóid nélküled menjenek Európába?
Nem ti vagytok a kedvenceim. A többi unokatesóm kedves hozzám.
Jól van. Akkor nélküled megyünk.
Turistavízummal Isztambulba repültök.
Ha bárki kérdezné, nyaralni mentek Törökországba.
Keressetek egy csempészt, aki átvisz Bulgáriába!
Ez az útvonal drágább, mint a tengeri, de sokkal biztonságosabb.
- Tízezer euró. Vigyázz rá! - Honnan szerezted?
Kölcsönkértem.
Nem túl sok ez, baba? Tartsatok meg valamennyit!
Megpróbálok még szerezni, ha elakadnátok.
De ha elakadtok, te beszélsz. Oké?
Persze. Ne aggódj, bácsikám!
Ez a tiéd.
Mondd el az embereknek, hogy képviselted a hazádat!
Ez csak számít valamit.
Te is, Sara.
Kölcsönvehetem a Converse-edet?
Nem, túl nagy neked, és magammal viszem.
Használhatom a körömlakkodat?
Nem, tönkreteszed.
Veletek mehetek?
Ki vigyázna Lulura?
Nézd, mit rajzoltam!
Te rajzoltad?
Hogy segítsen nektek eljutni Németországba.
Jaj, szívem!
Magammal viszem.
Tegyük be Lulut a kalitkába, mielőtt az ágyadra kakil!
Lulu!
- Gyere, segíts! - Mit csináltok?
Lulu ide-oda repked!
Amikor megszülettetek…
meg akartam adni nektek, ami nekem nem volt.
A szabadságot, hogy ti magatok döntsetek az életetekről.
Amikor csukott szemmel elképzeltem a jövőtöket…
Ott van.
…nem menyasszonyi ruhában láttalak titeket, mint más anyák.
Bocs, hogy késtem.
- Mi történt? - Otthon maradt az útlevelem.
Habibi…
Azt reméltem, hogy jó egyetemekre fogtok járni.
Ne aggódj! Mintha a húgaim lennének. Az életem árán is megvédem őket.
Gyere ide!
Hogy csodás karrieretek és nagyszerű életetek lesz.
Ezt kívántam nektek.
És ez így is lesz, anya.
- Reméljük! - Reméljük!
Jaj, kicsikém!
- Vigyázok rá. Ne aggódj! - Magadra is vigyázz!
Amint megérkeztek, hívjatok, oké?
Tudod, hogy szeretlek?
- Tudom. - Biztosan tudod?
Ne menjetek el! Légyszi, maradjatok!
Nemsokára látunk Németországban.
Esküszöm. Nagyon hamar.
- Kérem az útleveleket! Hová mennek? - Isztambulba.
Laptop, telefon…
Jó utat!
Laptop, telefon, számítógép.
Allah óvjon titeket!
Kérjük a 221-es, Bejrúton át Isztambulba tartó járatunk utasait,
hogy fáradjanak a kapuhoz!
Üdvözöljük önöket az isztambuli járatunk fedélzetén!
Emlékeztetjük önöket,
hogy minden mentőmellény a légitársaság tulajdona.
Ha valaki megpróbál elvinni egyet,
az lopásnak minősül, és a hatóságok lecsukják az illetőt.
Továbbá azt se felejtsék el,
hogy hajléktalan menekülteknek tekintjük önöket!
Nem vagyunk menekültek.
Van otthonunk.
Egy szobát kérünk.
Aha, jól van. Szóval így állunk.
Igen. Miénk a két ágy, te meg a földön alszol, az ajtó mellett,
hogy megvédj minket, ahogy kell.
Szokj hozzá!
Csodás.
Láttam Facebookon, hogy van egy tér, ahová a szírek járnak. Menjünk oda!
Szerinted te fogsz dirigálni?
Ez volt az egyezséged apával.
- Pontosan. - Tök mindegy.
- Ott tartod? - Igen, oda senki sem néz be.
- Nem ezt hallottam. - Mit hallottál?
- Yalla! - Igen?
Ne bántsd a tesómat!
Az az én ágyam.
- Nem, az enyém. - Elájulok rajta.
Az én ágyam.
Elég! Hallod?
Alszom a padlón.
Szeretlek titeket.
Egy csempészt keresünk.
Tudsz valakit, aki megbízható?
Át kell mennünk a hídon.
Szerintem voltunk arra.
Több mint kétmillió szír van Törökországban, de egyet sem talál.
- Még mindig az európai oldalon vagyunk. - Merre menjünk?
Rossz hídon jöttünk át.
Új terv. Nem Nizart követjük, hanem őket.
- Mi? - Mostantól közösen irányítunk. Yalla!
Mégis mikor volt nálam az irányítás?
Látod? Nekünk kellett volna irányítanunk.
Van SIM-kártyájuk.
Beszél angolul?
- Egy kicsit. - Európai SIM-kártyákat kérünk.
Mi ez a szerelés?
Nem tudják eladni az öltönyöket, szóval mentőmellényt adnak rájuk.
- Mennyi? - Kétezer dollár fejenként.
- Kétezer dollár? - Igen.
Fel tud rakni minket egy hajóra Leszbosz felé.
Egy busz levisz minket a partra. Fejenként 2000 euró.
A fele most, a fele érkezéskor.
Apa azt mondta, ne üljünk hajóra.
A fickó azt mondta, a hajók átjutnak.
Tudod milyen hosszú az út Bulgárián át?
Nem tudom. Szerintem ez a legjobb opció.
Egy hajó, pár óra, és Görögországban vagyunk. Európában.
Szóval hajóra szállunk az egyetlen Mardinivel, aki nem tudsz úszni.
- Nem, habibi, tudok úszni. - Szerintem menjünk vele!
Se mobil, se GPS, se kaja, se vécé! Ne húzzátok el a függönyt!
- Tíz óráig nem mehetünk vécére? - Kibírjuk.
Yalla!
Jól van, barátom. Pénz, dollár, euró…
Dollár, euró. Oké?
Egy?
- Kettő. - Te?
- Én és a húgom. - Oké.
Ezer?
Jól van.
Ők a lányaim.
Euró, pénz, dollár.
Yalla!
Menjetek le a partra! Hozom a hajót.
Menjetek le!
Le!
Itt kell lemennünk?
- Jól vagy? - Igen.
Szia!
Beszélsz angolul?
Igen.
Fiú vagy lány?
Kislány.
Olyan aranyos!
Helló!
Emad vagyok. Örvendek!
Yusra vagyok.
Én pedig Sara, a nővére. Szíriából jöttünk.
- Szírek vagytok? - Igen, szírek.
- Helló! Nizar Mardini vagyok. - Szia!
- Mi a neved? - Ninar.
- Honnan jöttél? - Afganisztánból. Kabulból.
De az a srác Szomáliából jött.
Irán óta követ engem.
Te követtél engem. Szereti a főztömet.
Otthon szakács voltam egy étteremben.
- Bilal vagyok. - Helló!
Hiányozni fog, amikor Berlinbe érek.
Mi is Németországba megyünk, Hannoverbe. Van ott egy barátunk.
Honnan jöttél?
Szudánból jöttem a feleségemmel, Onnabbal. Svédországba tartunk.
Helló, örvendek!
És te? Te honnan jöttél?
Eritreából.
És mi a neved?
Shada.
- Az Egyesült Királyságba tartunk. - Örvendek!
Hol van a csempész?
Remélem, visszajön.
Damaszkusz
Damaszkusz…
Ne vedd fel! Aggódni fognak, ha tudják, mit csinálunk.
- Akkor írok nekik. Nem? - Nem. Mit írnál?
Láttam egy hullócsillagot.
Csak egy angyal eldobta a cigijét, hogy Allah ne lássa, hogy dohányzik.
Miért kell mindig mindent elrontanod?
Köszönöm!
Arsenal.
- Jól vagy? - Igen, semmi bajom.
Biztos?
Igen, tegnap óta fáj. Jól vagyok, nyugi.
Hadd lássam!
Fáj, mi? Várj egy kicsit! Amputálnom kell.
- Így. - Ne!
Nem vicces.
Akkor miért nevetsz?
Lemegyünk.
Yalla!
Nyomás!
Yalla!
- Oké, emberek. Most lehet menni, oké? - Most?
Most jó. Nincs parti őrség.
Nem lesz gond.
Oké. Egy ember, egy zsák.
Egy ember, egy zsák.
Oké?
- Megfognád a lányomat? - Átvegyem?
Fogd a táskát!
Nem, ide hallgass!
Nézd, hogy néz ki! Lehetetlen. Túl sokan vagyunk.
Nem megyünk.
Sara, gyere!
- Minden pénzünket odaadtuk. Gyere! - Nem!
Halkan! Semmi baj.
Túl sokan vagyunk. Kell még egy csónak!
Nincs több hely.
- Beljebb! - Nincs több hely a csónakban.
Figyelj! Jön a rendőrség. Ne kiabálj!
- Adjatok helyet másoknak! - Gyerünk!
- Kell még egy hajó. - Túl sokan vagyunk.
Oké, figyeljetek!
Balra, jobbra. Oké? Ez itt, előre, hátra. Oké? Lassan jó.
Gyorsan nem jó, oké? Lassan, oké?
Barátom? Nem működik.
Miért nem működik?
Kétezer dollárt fizettünk.
Elromlott a motor.
- Oké, szálljunk ki! - Lefelé!
Várjunk! Nem jön velünk?
Sara? Mi van, ha nem tudnak úszni?
Ki tud úszni?
Aki feltette a kezét, válasszon azok közül, akik nem tették fel!
A ti feladatotok lesz segíteni annak, akit választottatok.
Aki feltette a kezét, az segít azoknak, akik nem.
Shada!
Segítek neked.
- Mindkettőnknek? - Igen.
Nizar!
Együtt végigcsináljuk. Össze kell fognunk!
Együtt végigcsináljuk. Segítünk egymásnak.
Allah hatalmas.
Bízzatok Allahban!
Nagyon rossz állapotban van ez a hajó.
Te jó ég! Elsüllyedünk.
Szivárog.
A hullámok miatt van. Nyugalom!
Tele van vízzel.
Nem fog elsüllyedni.
Nem süllyedünk el.
Megoldjuk, oké? Ne aggódjatok!
Baba…
Ne félj, fiam!
Mi? Miért állt le a motor?
- Miért állt le a motor? - Nyugalom!
Mindenki nyugodjon meg, oké?
Nyugalom!
Nyugalom! Semmi baj.
Rajta!
Emad!
Még egyszer!
Gyerünk!
Próbálkozunk. Van elég üzemanyagunk?
Igen, ez üzemanyag. Jól van.
Minden rendben lesz. Nyugalom!
- Bilal! - Oké.
Fogd meg!
Hadd menjek oda!
Ülj le! Egyensúlyban kell tartanunk!
Vigyázzatok a gyerekekre!
Figyeljetek már rám!
Gépészmérnöknek tanultam.
Megpróbálom megjavítani.
Nyugalom!
- Értesz hozzá? - Tudod, hogy kell megjavítani?
Nem tudom, de megpróbálom. Elsőéves vagyok, oké?
Allah hatalmas.
Ezt?
Rakd vissza! Dugd vissza oda!
Húzd!
Túl nehezek vagyunk.
Mindent dobjunk a tengerbe, amire nincs szükségünk!
Dobjunk ki mindent!
Túl nehezek vagyunk.
- Merítsétek ki a vizet! - Kérlek!
Ki kell merítenünk a vizet!
Gyorsan!
Merítsétek ki!
Ugyanazt csináljuk, újra meg újra.
Emberek, van térerőm. Hívtam a parti őrséget. Kicsöng.
Halló?
Segítsenek! Sürgősen segítségre van szükségünk.
Egy csónakban vagyunk Ayvalik és Leszbosz között.
Leállt a motorunk.
De görög vizeken vagyunk.
- Vissza tudnak fordulni? - Nem tudunk, süllyedünk.
Nem érti. Gyerekek és nők is vannak itt. Meg fogunk halni.
Kérem, nem értem. Meg fogunk halni. Kérem! Halló?
Azt mondta, nem az ő dolguk.
Merítsük ki a vizet!
Abdo! Kérem a késedet!
Ülj le! Tartsuk egyensúlyban a csónakot!
Sara! Sara, mit csinálsz?
- Segíts a kötéllel! - Sara!
Sara, ülj le!
Sara, mit csinálsz?
Nem bír el minket a csónak.
Kérlek!
Sara!
Csak merítsd a vizet. Oké?
Sara!
Ne, Yusra! Meg fogsz halni. Az ég szerelmére, ne csináld!
Eressz! Nem hagyom egyedül a vízben. Hagyj békén!
- Nizar! Ne engedd, hogy beugorjon! - Mit tegyek?
Ha te is beugrasz, én is.
Ne!
- Sarának igaza van. Túl nehezek vagyunk. - Ha tudnék úszni, beugranék.
Semmi baj.
Ne!
Mit csináltok?
Megőrültetek?
Működik! Beindult a motor!
Beindult a motor.
Várj, Nizar!
Süllyedünk!
Sara, beindult a motor! Másszatok vissza!
Nem. El fog süllyedni a csónak.
Túl veszélyes.
Sara!
Találd meg a sávodat!
Ússz a cél felé!
Golyóálló vagyok
Nincs mit veszítenem…
Lepattan…
Lőj csak…
Yusra!
Nézd!
Mindjárt ott vagyunk. Látom a szárazföldet.
Toljátok! Yalla!
Előbb a nőket és a gyerekeket!
Túléltük! Sikerült!
Túléltük!
- Elnézést! - Jó napot!
- Kérhetnénk mindenkinek vizet? - Menekültek, nem.
- Uram, van pénzünk. Fizetünk. - Nem, menekültek, nem.
Menjünk!
Ott egy csap.
Emberek, víz!
Gyertek! Itt van víz.
Hozzátok a gyerekeket!
- Igyál! - Nem, te!
Habibi, igyál!
Hadd fejezze be!
Oké, igyunk!
- Anyátok hívott. - Még megvan a telefonod?
- Majd együtt használjuk! - Oké.
Ezerszer hívtalak titeket. Jól vagytok? Hol vagytok?
Leszboszon. Európában vagyunk, anya.
Hála az égnek! Mindennap imádkoztam értetek.
Az ég áldjon, nénikém! Szóljatok anyámnak, és vigyázzatok rá!
Anya sír.
Yalla, Shahed!
Joey kiesett az American Idolból. Tökre nem igazságos.
És hiányoztok…
Keresünk töltőt, oké?
Köszönöm!
Igen, rakja csak ide! Bőven van élelmiszerünk.
- Köszönöm! - A babának!
Nagyon köszönöm!
- Köszönöm! - Szívesen.
Rendben. Tessék!
- Köszönjük! - Szívesen.
Azt ott, amin írás van.
Láttam egy sirályt felettünk.
Sokáig velünk maradt.
Úgy éreztem, hogy mutatja nekünk az utat.
Én arra gondoltam, anyáék nem is tudják, hol vagyunk.
A telefont se vettük fel.
És hogy nevetséges lenne, ha úszókként megfulladnánk.
Tudod, mi lesz, ha apa megtudja, hogy hagytalak úszni?
Büszke lesz.
- Egy tea Sarának. - Köszönöm!
Egy tea nekem,
és egy, kettő, három, négy… 125 kockacukor…
- Három. - …Sarának.
Amit a tengeren tettetek,
az…
Bocs, hogy nem tudtam tovább úszni.
Nem tudom, ti hogyan…
Hát, ő ugrott be először.
Sara egy szuperhős.
Egyetértek.
Szólhattatok volna, hogy profi úszók vagytok.
Ha szükségetek van bármire, szóljatok!
Most csak arra van szükségem, hogy hajat mossak.
- Tele van sóval. - Vannak zuhanyzók az épület mögött.
Tényleg?
- De nagyon hosszú a sor. - Sor?
Ne már! A szuperhősök nem állnak sorban.
Oké.
Találok egy zuhanyt, ahol nincs sor.
- Yalla, menjünk! - Mit csináltok?
- Európainak kell tűnnünk. - És gazdagnak.
Így látják, hogy sok pénzem van.
- Ez a fiú nem jó így. - Ne!
- Ezt kigomboljuk. - Bízz bennünk!
Nem bízom bennetek.
Nézz rám!
- Mi ez a haj? - Tetszik a hajam.
Szörnyű.
Nagy üzletembernek tűnsz, aki nagyon büszke magára.
- Gazdag európainak tűnök. Menjünk! - Nyomás!
Ciao!
Fogalmuk sincs, hogy emberek halnak meg a tengerben.
Hogy jutunk el Németországba?
Városról városra követjük a vasúti síneket,
Görögországon, Macedónián, Szerbián, Magyarországon
és Ausztrián át, Németországba.
Együtt biztonságosabb lesz.
Rosszul néz ki.
Miért az Egyesült Királyságba mész? Ott van a férjed?
Meghalt?
A férjem…
nem jó ember.
Nem viselsz hidzsábot. Úszol.
Még sosem találkoztam ilyen lánnyal.
Hát, apukám profi úszó volt.
Szíriát képviselte, és imádta.
De abba kellett hagynia.
És csak lányai születtek, szóval edzenie kellett minket.
Ő volt mindkettőnk edzője.
És most te vagy a reménysége.
Igen.
De imádom. Az úszás az otthonom.
Úgy érzem, az a lételemem.
És…
egy nap szeretnék az olimpián versenyezni.
Reméltem, hogy kijutok Rióba.
De most nagyon távolinak tűnik.
Nem tudom, képes vagyok-e rá.
Én hiszek benned.
Mit fogsz csinálni Hannoverben?
Áthozom a többi családtagomat.
És aztán?
Nem is tudom. Eléneklek egy dalt, ültetek egy fát.
Tanulni akarok.
- Talán képzőművészetet. - Én is tanulni akarok. Irodalmat.
És találnom kell egy munkát. Pénzt kell küldenem haza.
A feleségednek?
Nem, nem vagyok házas.
- Na és te? - Hé!
Mondj egy házas szuperhőst!
- Superman elvette Lois Lane-t. - Beszéltek angolul?
Női szuperhőst!
Hé, beszéltek angolul?
- Angol? - Igen.
Ha Tabanovcénél keltek át, menekülttáborba visznek.
Kik?
A szerb rendőrség.
Ujjlenyomatot vesznek tőletek.
És utána ott ragadtok. El tudlak vinni titeket Magyarországra.
Se rendőrség, se ujjlenyomat. Semmi gond.
- Mennyibe kerül? - Fejenként 500 euró.
- Igen? - Igen.
Őrültség, hogy ezt tesszük?
- Kifelé! - Nyomás!
Nincs Magyarország.
- Szálljatok ki! - Gyerünk, tűnés!
Tűnjetek innen!
- De hát fizettünk. - Kérem a pénzem! Hallod?
Hé, hagyd abba!
Azt mondtad, elvisztek Magyarországra. Hol vagyunk?
Nem tudom.
Induljunk el erre, oké?
Mi történik?
- Szögesdrót. - Óvatosan!
Nyomd!
Semmi baj.
Óvatosan!
- Fogom. - Óvatosan!
Oké. Semmi baj.
Beszélnek angolul. Angolul.
- Hová akartok menni? - Budapestre.
Nyolcszáz euró.
Összesen?
- Fejenként? - Az túl sok.
Akkor várjátok meg a rendőröket!
Várj!
- Mit csinálsz? - Jobb, ha nem tűnök olyan idegennek.
Talán jobb lenne?
Igen, semmi gond.
Rendben.
Minden kocsiban legyen valaki, aki beszél angolul.
- Gyerünk! - Yalla, szállj be a kocsiba!
Nem válhatunk szét.
Minden autóba kell valaki, aki ért angolul.
Beszélek angolul, ha akarod.
Egy kocsiban akarok lenni veled.
És a határőrök? Segítsünk a többieknek!
- Kérlek! - Magyarországon találkozunk.
Yalla!
- Sara, kérlek! Sara! - Szállj be!
Szállj be a kocsiba!
Szállj már be! Gyerünk!
Basszus!
Kapaszkodj!
A magyar határ. Óvatosan!
Hála az égnek, jól vagy.
Üdv Magyarországon!
Hol van Sara?
Még nem jött meg.
Lobogtassatok egy táblát: „Menekültek vagyunk”!
Menjetek be! Várjatok odabent!
Ne aggódj! Nemsokára megérkezik.
Bár nem nem bibliai méretű, de egyértelműen kivándorlásról van szó.
A menekültek, akik ott ragadtak, gyalog keltek útra.
Németországba gyalogolnak.
Reménytelen küldetésre indultak, de ez is mutatja,
mennyire kétségbe estek, hogy Budapesten ragadtak.
Velünk jöhetsz az Egyesült Királyságba. Ha úgy alakul.
A német kancellár, Angela Merkel
összehangolt megoldást szorgalmaz a válságra Európában.
MEREKEL MAMA, SEGÍTS!
Azt hiszi, Merkel az anyja.
Németország, segíts nekünk!
A hazámban háború van.
Nincs segítség. Gyerekek, családok. Miért nincs segítség?
- Németország, segíts! - Németország, segíts!
Yusra!
Mindig kések, de megéri várni.
Megállítottak. Nagy kutyájuk volt.
Mázlink volt. A sofőr meggyőzte őket, hogy engedjenek el. Itt vagyok. Ideértem.
Végre!
Félt, hogy nem fogsz ideérni.
Bocsánat.
Vadállat!
Víz és oxigén is van odabent. Nem vagyok bűnöző.
Szólhattok a barátaitoknak, hogy ez egy rendes üzlet. Világos?
A sofőrjeim 70%-a eljut Németországba.
- Viktor! - Igen?
- Benézhetünk? - Rajta!
Nem szállok be a teherautóba.
De együtt kell maradnunk!
Bilalnak ajánlotta valaki, aki átjutott.
Nem megy.
- Tudom, de mennünk kell! Muszáj! - Mondom, nem megy.
Menj egyedül, ha akarsz! Németországban találkozunk.
- Azt hiszed, magadra hagylak? - Már megtetted.
Mi a baj?
Nem akar beszállni.
Yusra?
Jól vagy? Mi történt?
Úgy döntöttünk, hogy nem megyünk.
De mit fogtok tenni?
Gondolom, csatlakozunk a menethez Németországba.
Nem tudok tovább gyalogolni.
Még találkozunk.
Biztos vagyok benne.
Majd meglátjuk, örülsz-e, ha hónapokig a szőnyegeden lakik.
Bármikor lakhattok a szőnyegemen.
- Vigyázz magadra! - Nizar!
Te is, csöppség!
- Elmondta. - Srácok?
- Vigyázzatok magatokra! - Végül…
Hiányozni fogsz.
…Nizar, Yusra és én másik utat keresünk.
Most megyünk.
- Vigyázz magadra! - Hiányozni fogsz.
Másik úton megyünk.
Na, gyere!
Szia!
Sziasztok!
Emad? Yalla, menjünk!
Várjatok!
Szerintem nem tudjuk kifizetni.
- Mennyi pénzünk van? - Elköltöm mindet, ha kell.
Csak pihenni akarok.
Mi van?
- Érzed ezt az illatot? - Nem.
Anya szezámos sütit süt.
- Hagyd abba! - Mi az?
Nincs kedvem hozzá.
Nagyon hiányoznak.
Nekem is. És Lulu is.
Összekakilja az ágyadat.
Jaj, ne! Jön valaki.
- Kicsoda? - Baba.
Hozza a gumiszalagokat.
- Nem akarok nyújtani. Ne! - Ne már!
- Nem vagyok hajlandó. - Ne csináld!
- Nekem hiányoznak a gumiszalagok. - Nem.
- Nem akarom. Mondj nemet! - Nem fogok.
Pakoljatok össze! Nizar Németországba visz titeket.
- Mi? - Jól hallottad. Yalla!
Gyorsan! Van egy busz.
Az osztrákok vagy a németek küldték. Nem tudom.
De látták a menetet, és segíteni akarnak nekünk.
Tudjátok, mi a legjobb? Nem kell jegyet vennünk.
Mi? Ingyen van?
- Honnan tudsz róla? - Van, amiben jó vagyok.
Most pakoljatok, és ismerjétek el!
Lehetek a hősöd, bébi
A csókom elmulasztja a fájdalmad
Tűnés! Fel kell öltöznünk.
A csókom elmulasztja…
- Yalla, kifelé! - Siessetek! A recepción várok.
Yalla!
Ez egy csapda.
Bedugnak egy menekülttáborba, és sosem jutunk ki onnan.
Senkit sem érdekel.
Talán haza kéne mennünk.
Nem megyünk vissza, Yusra. Nem látod, milyen messzire jutottunk?
Most nem adom fel.
Nézz rám!
Korábban hallgattam rád. Most te hallgass rám!
Hallgassak rád?
- Mehettünk volna a többiekkel. - Otthon maradhattunk volna.
Szóval az én hibám?
Mert az enyém?
Miért hoztál ide, ha utálsz?
Hogy megmentselek.
És a családunkat is.
Az a férfi is meg akart menteni?
Nem hagytam volna, hogy bántson.
Nem hagytam, hogy hozzád érjen.
Félek, hogy megint valami rossz fog történni.
Nem bírnám ki.
Ha nemet mondok…
elmész nélkülem?
Persze, hogy igen.
Nem. Együtt megyünk, vagy sehogy.
Nem utállak.
Én sem utállak.
Többnyire.
- A kettes busz utasai jöjjenek ide! - Gyorsan!
Melyik az?
Hetes. Azt mondta, a hetes.
- Az ötös busz utasai… - Elnézést!
Rengetegen vannak.
Ötös busz!
Nem, az a hármas.
Hetes busz?
Menjünk, yalla!
A hetes busz utasai jöjjenek ide!
Ez Németország, srácok?
Igen, Berlinben vagyunk.
Megérkeztünk.
Németország! Berlin!
Halló, baba! Megérkeztünk Berlinbe.
Bácsikám, megérkeztünk Németországba!
- Nemsokára találkozunk. - Szeretlek titeket.
Isten hozta önöket Németországban!
- Üdv Berlinben! - Köszönöm!
- A németek fogadnak minket. - Jól van. Ideértünk.
Ideértünk.
Kérjük, készítsék elő az útlevelüket és a papírjaikat!
Mi a neved?
Kérem az útleveled!
Az űrlapot!
Köszönöm!
Yusra Mardini és Sara Mardini?
Sziasztok, Diana vagyok. Gyertek velem!
És az unokatestvérünk?
Ő a férfiakkal fog lakni.
- De később láthatom őket, ugye? - Hogyne.
Oké, köszönjük!
Szia!
A főbejárat előtt indulnak buszok, amik Berlinbe mennek.
A szekrényetek száma rajta van az igazolványotokon.
- Igazából Hannoverbe kell mennünk. - Igen.
Ott van egy barátunk.
Itt lettetek regisztrálva.
Ha Hannoverbe költöztök, sajnos semmire sem lesztek jogosultak.
- Mi? - Nem tudom.
Itt fogtok aludni.
A C3-as szobában, az ötös hangárban.
Nincs ajtaja.
Tűzveszélyes lenne.
De van függöny.
Köszönjük!
- Üdv! - Helló!
- Üdv! - Szia!
Nem fekhettek le aludni az első esténken Berlinben!
Klubokat ígértetek. Zenét akarok hallani.
- Nizar… - Gyerünk!
- Nincs elég pénzünk. - Csak gyertek!
Tényleg pizsamában megyünk klubba?
Csak bízz bennem, oké?
Nem egy Berghain, de a pultnál DJ Niz!
KÉT HÓNAPPAL KÉSŐBB
Ne aggódjatok! A bomba a ház mögötti szeméttelepen landolt.
Baba átment Ahmed bácsihoz. Mi a helyzet a menedékjogi kérelemmel?
Még semmi, várunk. Előbb időpontot kell adniuk.
Az orosz felsőház ma engedélyt adott Putyinnak,
hogy bevesse az orosz légi erőt Szíriában.
Az nem Damaszkusz.
OROSZ LÉGICSAPÁSOK A SZÍRIAI HOMSZBAN
Nemsokára mi jövünk.
…a lázadók által ellenőrzött területeken 36-an meghaltak.
Az Egyesült Államok és szövetségesei…
Nem fog összejönni.
Yusra, edzést tart.
Jó napot! Úszók vagyunk, és napi két edzésre van szükségünk.
Csatlakoznánk az úszóklubjához.
Kérem!
Elnézést! Micsoda?
Mindketten profi úszók voltunk Szíriában.
Én a világbajnokságon is versenyeztem. Voltam Oroszországban, és…
Ez egy valódi úszóklub, nem?
Úgy értem, profi úszók járnak ide?
Mert ki akarok jutni az olimpiára. Apánk edzett minket.
- Bárcsak segíthetnék, de tele vagyunk. - Már mondtam.
- További szép napot! - Nektek is! Köszönöm!
Várjon!
Kétszáz méteres gyorson 2:12-t úszom,
száz méteres pillangón pedig 1:09-et.
- A pillangód 1:09? - Igen.
- Viccel? - Nem, tényleg gyors.
Oké.
Oké, a 11 órás edzésem előtt van egy rövid szünetem,
szóval irány a benti medence! Siessetek!
Köszönjük!
Jól van.
De nincs úszódresszem.
- Nincs úszódresszed? - És úszószemüvegem sincs.
- Köszönjük szépen! - Jól van. Szívesen.
Menjünk!
Hé!
Mi a nevetek?
Yusra Mardini.
Én Sara vagyok. Magát hogy hívják?
Sven.
Köszönjük, Sven!
- Örvendek! - Menjünk, lányok!
Most úsznunk kell!
Oké.
Vigyázz, kész…
Sara!
Ezt miért csináltad?
Nagyszerű. Tudtok úszni.
Mindennap két edzésünk van, vasárnapot kivéve.
Igen, ez.
Szálem alejkum!
Ha úgy gondolja, poszttraumás stressz szindrómában szenved,
vagy szeretne beszélni egy szakemberrel a mentális egészségéről,
vasárnap reggelente egy nővér segíteni tud ebben.
Nagyon köszönünk mindent!
Igen, szívesen. Ez minden, amit össze tudtam szedni.
Ha komolyan veszitek, vennünk kell méretben megfelelő dolgokat.
Maga szerint nem vagyok komoly úszó?
Írjon a szír válogatottnak!
- Eleget tett. - Írja meg az időimet!
Tudniuk kell, hogy edzek az olimpiára. Szóljon nekik, hogy készülök Rióra!
Oké. De előbb szeretnék elmenni pár helyi úszóversenyre. Rendben?
Oké. Hogy alszotok ekkora zajban?
Nem szoktunk.
Yusra elmesélte, hogyan úsztatok át a tengeren.
Ezért mindketten megérdemelnétek egy érmet.
Igen, de nem mi voltunk az egyetlenek.
Csak…
Szerencsések vagyunk, hogy túléltük. Sokan nem élik túl.
Szóval…
Nem akarok érmet.
Sajnálom.
Yusra, gyere! Ez lesz a ti szobátok.
Nagyon kedves.
A klubvezetők azt mondták, maradhattok, amíg meglesznek a papírjaitok.
Köszönjük!
Tudom, nem sok, de nincsenek vendégcsapatok.
Legalább csendes, és közel van az uszodához.
Fantasztikus.
És én kezeskedem értetek, szóval semmi bulizás, oké?
Különben bajba kerülök.
Rendezkedjetek be! Az edzésen találkozunk.
Nagyon köszönjük!
- Szívesen. - Viszlát!
Ez az!
Oké, gyerünk!
Pihenned kell!
- Nem. - Nem kérdés volt. Tarts szünetet!
Sara!
A vállam…
Mindig az úszónővéreké a főszerep.
A nővérek ezt tették, a nővérek azt tették.
A nővérek megnyerték ezt, a nővérek megnyerték azt.
Még mindig öt idegennel alszom egy szobában.
Hagyd abba, Nizar! Egyél valamit!
Mi sem örülünk, hogy ott ragadtál.
Bárcsak tudnál úszni!
Pontosan.
Bárcsak tudnék úszni!
Semmit sem tudok itt csinálni. Amíg nem kapok papírokat, nem dolgozhatok.
Bárcsak sosem egyeztem volna bele, hogy eljöjjek.
Még ha szerencséd is van, és túléled az utat,
semmi sem vár itt, semmi, csak a várakozás meg a papírmunka.
Kivéve a Mardini nővéreket.
Otthon jobb időket úsztam.
Elmenekültél egy háború elől. Ez visszavetett.
Volt selejtezőn, ugye?
Az olimpiára?
- Láttam a képeit a falon. - Igen, voltam.
És mi történt? Tehetsége nem volt vagy önfegyelme?
Hát…
Oké, szerintem ez nem mindig fekete-fehér.
Nem hittem magamban.
Azért úsztam, hogy ne veszítsek, nem azért, hogy győzzek.
Lazíts egy kicsit! Ne legyél olyan szigorú magaddal, oké?
Pihenj egy kicsit!
- Pihenjek? - Igen.
És mi lesz Rióval?
Oké. Hogy fogalmazzak?
Yusra,
fantasztikus, hogy vannak álmaid,
de reálisnak kell lennünk. Szeretnék tovább dolgozni veled,
de nem fogod képviselni Szíriát.
Nem fogsz kijutni Rióba.
Sajnálom.
Vannak más versenyek, amikre koncentrálhatunk. Készülhetünk…
Yusra!
Yusra! Lépésről lépésre haladunk.
Yusra, ez nem a te edzésed.
- Elfelejtetted az esti edzést. - Dolgom volt.
Lefoglalt a bulizás a haverokkal? Ez tiszteletlenség Svennel szemben.
Szólnod kell neki, ha nem jössz el!
Belegondoltál már, hogy nem mi választottuk az úszást?
- Emlékszel a kezdetekre? - Arra emlékszem, hogy szerettük.
Ha nem nyújtjuk a maximumot, akkor minek jöttünk ide?
Talán nem mindenkinek olyan egyszerű itt lenni, mint neked.
HÚZZATOK EL, IDEGENEK!
Nizar.
Itt nem késhetsz ennyit.
- Bocsi. - Egy órája várok.
Nem alszom túl jól.
- Nem? - Nizar! Hé, Sara!
- Nizar! - Emad!
- Itt nem jöhettek át. - Jövünk.
- Oké.
Hogy jutunk itt át?
Sajnálom.
- Oké. Bocsi! - Gyertek!
- Bocsánat. - Gyertek!
Nizar, gyertek! Bocs, de a barátaim.
- Bocsánat. - Yalla!
- Bocs. - Hogy vagy? Nem hiszem el, hogy itt vagy.
- Igen, itt vagyok. - Bocsi. Hé, Emad!
- Mizu? - Hiányoztál, haver.
Úgy nézel ki, mint egy popsztár.
- Ez meg mi? - Ettől leszek popsztár.
- Te menekültnek nézel ki. Jó látni. - Hiányoztál, haver.
- Jól nézel ki. Hogy vagy? - Jól. Mi újság? Hogy van mindenki?
- A többiek? - Visszaküldték őket a határnál.
- Mi? - Senki sem segített átjutni.
Szóval futnunk kellett,
és mindenki szétvált. Többé nem láttam őket.
Te jó ég, ez szörnyű.
Igen.
Regisztráltuk a menedékjogi kérelmét.
Kap egy igazolást az ideiglenes tartózkodási engedélyéről,
amíg feldolgozzuk a kérelmét.
Ennyi? Nem kell kérdéseket feltennie?
Miért hagytuk el Szíriát, ilyesmi?
Pár hónapon belül behívjuk egy interjúra.
De mennyi idő, amíg kiderül, hogy elfogadták-e a kérelmünket?
Rengeteg kérelmet kell feldolgoznunk. Akár egy-két évbe is telhet.
Oké, de családegyesítést kell kérvényeznünk.
A húgom, Yusra még csak 17 éves.
Igen.
A húga márciusban lesz 18 éves.
Ez nem elég idő.
A családegyesítéshez legalább hat hónap szükséges.
A kisebbik húgom és a szüleim még Damaszkuszban vannak.
Ott nagyon veszélyes. Ide kell jönniük!
Szíriát bombázzák.
Sajnálom.
Kérem!
Semmit sem tehetek.
Yusra!
Yusra, kérlek!
Nincs idejük feldolgozni.
Ugyanúgy kell jönniük, mint nekünk?
Nem szabadott volna eljönnünk. Kijöttem a formából. Szarul úszok.
Csak ez érdekel? Az úszás?
Nem vagy egy kicsit önző?
Önző? Én vagyok önző? Anya, apa és Shahed itt vannak a szívemben.
Folyton rájuk gondolok. Te nem gondolkodsz, csak mész előre.
Meggondolatlan vagy. Most miattad veszélyben vannak.
Mondj csak, amit akarsz!
- Mi van? - Nekem legalább van célom.
Te mit csinálsz itt?
Próbálsz menő lenni, és bulizgatsz.
Nem ismerek rád. Nem úszol. Nem csinálsz semmit.
Soha semmit sem fogsz elérni.
Oké, rendben.
Rossz volt az átfordulás, és lelassultál az utolsó szakaszon.
- Mi a baj? - Semmi.
- Biztos? - Igen.
Oké. Később akartam elmondani,
de van egy hírem, ami fel fog vidítani.
Mi az?
A Nemzetközi Olimpiai Bizottság
bejelentette, hogy segítenek a menekült sportolóknak.
Összeállítanak egy menekültekből álló csapatot Rióra.
Oké.
Elküldtem nekik az időidet, és elmeséltem, hogy átúsztál a tengeren.
Ha keményen dolgozunk, és javítasz az időiden,
bekerülhetsz a csapatba.
Mi az?
Ha lenne lehetősége, azért akarna versenyezni,
mert elég jó, vagy azért, mert sajnálják magát az emberek?
Mindennél jobban ki akarok jutni az olimpiára.
De amikor kijutok, az országomat akarom képviselni.
Sajnálom.
Azt, amit tegnap este mondtam.
Komolyan gondoltad.
Nem úgy, ahogy mondtam.
Kívülről törékenynek tűnsz, de belül olyan kemény vagy!
Habár ezt csodálom benned.
Nagyon örülök, hogy úszol.
Amúgy Sven felhívott.
A menekültcsapat miatt.
Igent kéne mondanod.
Mindig is erre vágytál.
De nem így akartam.
Igen, de semmi sem úgy történt, ahogy akartuk.
Miért lenne ez másképp?
Szíriát akarom képviselni.
Nem.
Az apa álma volt.
Mesélte, miért hagyott fel az úszókarrierjével?
A katonai szolgálat miatt.
Pedig nagyon jó volt.
Az elején azt hittem, ez csak kifogás volt, de nem.
Két évre le kellett mondani az edzésről, csak hogy egy fegyverrel mászkáljon.
Az élet nem igazságos.
Sara Mardini vagyok.
Nincs többé hazám.
Talán ez lesz életed egyetlen lehetősége.
Nézz rám!
Ne legyél hülye! Ragadd meg!
Pont magát keresem.
Szíriát akartam képviselni az olimpián,
de ha nem lehet, akkor szeretnék a Sven Csapatban úszni. Ha még akarja.
Habár hülye voltam, és nem érdemlem meg.
2020-ban a szír csapatban akarok lenni, de 2016-ban a Menekült Csapatban leszek.
Sok dolgunk van.
Készen állsz?
Mesélj az edzésedről!
Jól van, baba.
Milyen a víz alatt…
Mesélj el minden karcsapást és mozdulatot!
Tudni akarom, mit csinál ez a német.
Ez egy kicsit plöttyedt volt. Úgy kéne, hogy…
Túl magasan van a fejed. Figyelj a könyöködre! Oké?
Milyen időt úsztam?
Sven?
Milyen időt úsztam?
- Megyünk Rióba. - Nem.
- Megyünk Rióba. - Megyünk Rióba?
Megyünk Rióba!
Folyton ők járnak a fejemben.
Láttam, hogy az elmúlt két hónapban
100 000 ember kelt át a tengeren Görögországba.
Nem egyedi, amit mi átéltünk.
Tényleg?
Én azt láttam a Facebookon, hogy van egy hely a Sonnenalleen,
ami egy damaszkuszi pasasé.
Ugyanolyan fagylaltot készít, mint otthon.
Megkóstolhatnánk.
A kislányom egy olimpikon.
Egy olimpikon, el se hiszem.
Nem hiába edzettem olyan sokat.
Remek. Pontosan így kellett lennie.
Sara, te nem úsztál elég jó időket?
- Még a Menekült Csapathoz sem? - Nem, baba.
Úgy mondod, mintha a Menekült Csapat nem számítana.
Csini melegítő.
- Mit tettél? - Hátul is jó?
Gyönyörű.
Mindig is rövid hajat akartam.
El akarok mondani valamit.
Úgy döntöttem…
hogy visszamegyek Leszboszra.
Micsoda?
Találtam egy szervezetet, és e-maileztem velük.
Segítenek azoknak, akik átkelnek.
- A részese akarok lenni. - Ne, Sara, kérlek!
Tovább kell lépnünk!
- Miért csinálod? - Ott kell lennem, hogy segítsek.
Hogy adjak nekik vizet, cipőt, mindent, amit nem kaptunk.
Anya, Shahed és apa talán ugyanúgy fog átkelni.
Szóval nem jössz Rióba?
Igazad volt. Semmit sem értem még el az életemben.
Most először érzem ezt.
Te továbbléphetsz.
Te lehetsz olimpikon.
Én nem.
Ez az én utam.
Nizar!
Ez meg mi?
Várni akartam a szülinapodig.
Boldog korai szülinapot!
Emlékeztél a szülinapomra?
Nem adhatod fel.
- Köszönöm! - Nem, én köszönöm!
Talán te vagy a kedvenc unokatesóm.
Kamu. Múlt héten Sarának mondtad ezt.
Most indulok. Hagyom, hogy összepakolj.
Reményt adtál nekünk.
Ne aggódj a győzelem miatt.
Nagyon büszke vagyok rád.
Béke!
Szia!
Az olimpiai falu következik.
Üdvözlöm önöket Rio de Janeiróban!
Összesen 11 238 sportoló érkezett ide, 207 országból,
hogy részt vegyen a 31. olimpiai játékokon,
a világ legnagyobb sporteseményén.
Köszönöm!
- Az meg mi? - Nem tudom.
De idén új csapat került a középpontba. A Menekültek Olimpiai Csapata.
- Yusra, üdv Rióban! - Köszönöm!
- Te jó ég! Az ott David Rudisha. - Kicsoda?
Senkit sem ismer?
Gyerekkorom óta úszom.
#2016.
A világhírű Maracanã Stadionból jelentkezünk,
a brazíliai Rio de Janeiróból, az olimpia nyitóünnepségéről.
A világ minden tájáról érkeztek,
és egész életükben erre a pillanatra készültek.
Hölgyeim és uraim, elérkezett a nagy pillanat.
Üdvözöljük a Menekültek Olimpiai Csapatát!
Egy utazás, amelynek során a láng Görögországból Rióba került.
Menekültek!
Sara!
Mindannyiunk nevében kérdezem, mi motivált a leginkább…
Ez az a szír lány, aki ma versenyzik.
Úgy értem, szeretek jótékonykodni, de…
Pontosan. Mi megdolgoztunk azért, hogy itt legyünk.
Megtiszteltetés, hogy a részese lehetek.
Így felszólalhatok és reményt adhatok másoknak.
- Szia! - Nem most fogsz úszni?
- De. - Akkor mit ücsörögsz ott?
De hát honnan…
El se hiszem, hogy itt vagy.
Ez őrület!
Húgi!
Hogy jutottál be?
Megkerestem a Menekült Csapat szponzorát,
és elmondtam, hogy én vagyok a világhírű Yusra Mardini nővére.
- Első osztályon repültem. - Micsoda?
- Mi a turistaosztályon. - Én ott nem utazom, habibi.
- És mi lesz Leszbosszal? - Rögtön ezután indulok.
Mutatni akarok valamit.
Hajrá, kicsim! Nem aggódom, mert szerencsés vagy.
A szerencsének semmi köze ehhez. Ne feledd, amiket tanítottam!
Yalla, Shahed!
Remélem, nyersz.
Hajrá, Yusra! Szeretünk. Hiányzol.
Olyan nagy lett!
Szurkolunk.
Igazából ezt meg sem akartam mutatni.
Miért? Visszament Eritreába?
Biztonságban van?
Hallottam, mit beszél a többi úszó.
Szerintük nem kéne itt legyek.
Azt mondták, nem érdemlem meg.
Igazuk van. Nem kéne itt lenned.
A görög tenger fenekén kéne feküdnöd.
Vagy egy út szélén Magyarországon.
Vagy holtan egy árokban, Dariyyában.
Csak úszni akarok.
Az olimpikonoknak csodás dolgokat kell véghez vinniük.
Ne csináld!
Emlékszel, mit mondott mindig baba?
„Találd meg a sávodat, és ússz a cél felé!”
Ez baromság.
Köszöntsék a női 100 méteres pillangóúszás első körének versenyzőit!
Ússz mindannyiunkért!
Ússz apáért,
mert ő nem tette!
Ússz értem,
mert nem tudtam!
Ússz Svenért, mert ő sem tudott!
Ússz Shadáért!
Ússz Razan Haddadért!
Katar színeiben a kettes sávban, Nada Arkaji.
És mindenkiért, aki meghalt egy új élet reményében.
Ússz értük!
Ruanda színeiben a hármas sávban, Johanna Umurungi.
Sokkal több vagy egy olimpikonnál.
A Menekült Csapat színeiben a négyes sávban,
Yusra Mardini.
Felkészülni…
- Nyomás! - Gyorsabban!
Ez az!
Yusra!
Ez az!
- Versenyzel velem? - Versenyzünk?
Sara, fáradt vagyok.
- Nem muszáj versenyezned. - Utállak.
Szeretsz engem.
- Nyald ki az olimpiai seggemet! - Inkább szétrúgom.
Ne!
A Mardini család többi tagja még abban az évben átkelt Európába.
Most Berlinben élnek.
Sara Mardini visszatért Leszboszra,
hogy mindennap segítsen a partot ért menekülteknek.
Yusra Mardini részt vett a 2020-as tokiói olimpián.
Úgy döntött, hogy a Menekült Csapatot képviseli.
Jelenleg az ENSZ Menekültügyi Főbiztosságának jószolgálati nagykövete,
és felszólal a menekültekért, világszerte.
2018-ban a görög hatóságok letartóztatták Sarát és társait
„embercsempészet” vádjával, a menekültek megsegítéséért.
A Human Rights Watch szerint „politikai okokból” tették,
az Amnesty International szerint „igazságtalan és alaptalan” lépés volt.
Ha elítélik, Sara akár húsz év börtönt is kaphat.
2011 óta 5,7 millió szír állampolgárból lett menekült.
Világszerte több mint 30 millió menekült van,
akiknek a fele 18 év alatti.
NICK CUPAC, NYUGODJ BÉKÉBEN! (1967-2021)
A feliratot fordította: Kiss Hajnalka